Дадатак 20

**АСАБЛІВАСЦІ АРГАНІЗАЦЫІ АДУКАЦЫЙНАГА**

**ПРАЦЭСУ ПРЫ ВЫВУЧЭННІ ВУЧЭБНАГА ПРАДМЕТА «ДАПРЫЗЫЎНАЯ І МЕДЫЦЫНСКАЯ ПАДРЫХТОЎКА»**

1. **Вучэбныя праграмы**

У 2024/2025 навучальным годзе пры вывучэнні вучэбнага прадмета «Дапрызыўная і медыцынская падрыхтоўка» выкарыстоўваюцца вучэбныя праграмы, зацверджаныя Міністэрствам адукацыі ў 2023 і 2024 гадах.

|  |  |  |
| --- | --- | --- |
| Клас | X | XI |
| модулі |
| Дапрызыўная падрыхтоўка | Медыцынская падрыхтоўка | Дапрызыўная падрыхтоўка | Медыцынская падрыхтоўка |
| Год зацвярджэння вучэбнай праграмы | 2023 | 2024 | 2023 | 2023 |

**Звяртаем увагу,** што ў змест вучэбнай праграмы па вучэбным прадмеце «Дапрызыўная і медыцынская падрыхтоўка» (модуль «Медыцынская падрыхтоўка») унесены змяненні:

**Х клас**: у змест тэмы «Першая дапамога пры траўмах і няшчасных выпадках» уключаны пытанні: «Наркатычнае атручэнне. Асноўныя прыкметы наркатычнага атручэння. Алгарытм аказання першай дапамогі. Прафілактыка наркаманіі».

Пастановай Міністэрства адукацыі Рэспублікі Беларусь ад 24.04.2024 № 47 зацверджаны Тыпавы вучэбны план агульнай сярэдняй адукацыі, якім прадугледжана вывучэнне вучэбнага прадмета «Дапрызыўная і медыцынская падрыхтоўка» ў Х і ХІ класах вучылішчаў алімпійскага рэзерву, спецыялізаваных па спорце класах. Улічваючы, што вывучэнне вучэбнага прадмета «Дапрызыўная і медыцынская падрыхтоўка» пачынаецца ў Х класе і працягваецца ў ХІ, у 2024/2025 навучальным годзе неабходна ў вучэбных планах вучылішчаў алімпійскага рэзерву, устаноў агульнай сярэдняй адукацыі, у якіх функцыянуюць спецыялізаваныя па спорце класы, прадугледзець гадзіны для вывучэння дадзенага прадмета толькі ў Х класе, пачынаючы з 2025/2026 навучальнага года – у Х і ХІ класах.

Усе вучэбныя праграмы размешчаны на нацыянальным адукацыйным партале: [*https://adu.by/*](https://adu.by/)*[Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. V—XI класы / Дапрызыўная і медыцынская падрыхтоўка](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/doprizyvnaya-i-meditsinskaya-podgotovka.html).*

1. **Вучэбныя выданні**

Электронныя версіі вучэбных дапаможнікаў, якія будуць выкарыстоўвацца ў 2024/2025 навучальным годзе, размешчаны на нацыянальным адукацыйным партале *(*[*http://e-padruchnik.adu.by/*](http://e-padruchnik.adu.by/)*).*

Рэкамендацыі па рабоце з вучэбнымі дапаможнікамі размешчаны на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. V—XI класы / Дапрызыўная і медыцынская падрыхтоўка*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/doprizyvnaya-i-meditsinskaya-podgotovka.html).

Поўная інфармацыя аб вучэбна-метадычным забеспячэнні вучэбнага прадмета «Дапрызыўная і медыцынская падрыхтоўка» ў 2024/2025 навучальным годзе размешчана на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. V—XI класы / Дапрызыўная і медыцынская падрыхтоўка*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/doprizyvnaya-i-meditsinskaya-podgotovka.html)*.*

**3. Асаблівасці тыпавога вучэбнага плана ліцэя**

Пастановай Міністэрства адукацыі Рэспублікі Беларусь ад 24.04.2024 № 47 зацверджаны тыпавы вучэбны план ліцэя.

У адпаведнасці з тыпавым вучэбным планам ліцэя магчымы два варыянты вывучэння вучэбнага прадмета «Дапрызыўная і медыцынская падрыхтоўка» на базавым узроўні:

у X **і** XI класах (на вывучэнне вучэбнага прадмета ўстанаўліваецца 1 вучэбная гадзіна на тыдзень у кожным класе);

у **X класе** (на вывучэнне вучэбнага прадмета ўстанаўліваецца 2 вучэбныя гадзіны на тыдзень).

Пры вывучэнні вучэбнага прадмета «Дапрызыўная і медыцынская падрыхтоўка» на базавым узроўні ў X класе размяркоўваць вучэбныя гадзіны па тэмах неабходна наступным чынам:

|  |  |  |
| --- | --- | --- |
| Клас | Раздзел (тэма) | Колькасць гадзін на вывучэнне тэмы |
| Модуль «Дапрызыўная падрыхтоўка» |
| X | Абарона Айчыны | 19 |
| Асновы ваеннай справы | 44 |
| Ваенна-медыцынская падрыхтоўка | 6 |
| Усяго: | 69 |
| Модуль «Медыцынская падрыхтоўка» |
| X | Мэты і задачы медыцынскай падрыхтоўкі | 1 |
| Першая дапамога пры траўмах і няшчасных выпадках | 23 |
| Лекавыя прэпараты і расліны | 4 |
| Медыка-біялагічныя аспекты палавога выхавання | 6 |
| Агульны догляд за хворымі і паражонымі | 12 |
| Першая дапамога пры захворваннях  | 11 |
| Інфекцыйныя захворванні | 10 |
| Усяго: | 67+2 рэзервовыя гадзіны |

**4. Асаблівасці арганізацыі адукацыйнага працэсу**

У 2023 годзе праводзілася нацыянальнае даследаванне якасці адукацыі (НДЯА), накіраванае на выяўленне ўзроўню сфарміраванасці функцыянальнай адукаванасці вучняў. Рэкамендацыі па выніках НДЯА, якімі варта кіравацца ў мэтах фарміравання чытацкай, матэматычнай, прыродазнаўчанавуковай, фінансавай адукаванасці, размешчаны на нацыянальным адукацыйным партале: [*https://adu.by/*](https://adu.by/)[*Галоўная / Нацыянальнае даследаванне якасці адукацыі*](https://adu.by/ru/pedagogam/natsionalnoe-issledovanie-kachestva-obrazovaniya-niko.html)*.*

Фарміраванне ў вучняў функцыянальнай адукаванасці сродкамі вучэбнага прадмета «Дапрызыўная і медыцынская падрыхтоўка» прадугледжвае развіццё здольнасцей выкарыстоўваць веды, уменні і навыкі, якія набываюцца, для рашэння шырокага дыяпазону жыццёвых задач у розных сферах дзейнасці, зносін і сацыяльных адносін.

Працэс фарміравання функцыянальнай адукаванасці вучняў патрабуе ад настаўніка выкарыстання метадаў і прыёмаў навучання, якія дазваляюць развіваць ініцыятыўную, самастойную і творча думаючую асобу:

камунікатыўны метад, які ўключае прыёмы: дыскусія, дэбаты, вусная прэзентацыя, публічнае выступленне, выказванне ўласнага пункту гледжання, інтэрв'ю і інш.;

эўрыстычны метад, які ўключае прыёмы: мазгавы штурм, знаходжанне аналогій, функцыянальны аналіз, эўрыстычныя назіранні, эўрыстычныя пытанні і інш.;

метад праектаў, які ўключае прыёмы: вылучэнне гіпотэзы (меркавання), доказ высунутай гіпотэзы (меркавання), працяг даследавання і інш.;

праблемны метад, які ўключае прыёмы: пастаноўка праблемы, стварэнне праблемнай сітуацыі, аналіз праблемнай сітуацыі, знаходжанне прычынна-выніковых сувязей, рашэнне праблемнай сітуацыі і інш.

Вядучая роля ў фарміраванні функцыянальнай адукаванасці адводзіцца заданням, у аснове якіх ляжаць розныя жыццёвыя сітуацыі. Падобныя заданні не маюць дакладнага алгарытму рашэння і не з'яўляюцца стандартнымі па сваёй сутнасці. Для іх выканання неабходна выкарыстоўваць міжпрадметныя веды і ўменні, універсальныя вучэбныя дзеянні, якія ўключаюць крытычнае і крэатыўнае мысленне, навыкі пошуку і перапрацоўкі інфармацыі.

Пры арганізацыі ўзаемадзеяння ўстаноў агульнай сярэдняй адукацыі з воінскімі часцямі і ваенізаванымі фарміраваннямі ў рамках арганізацыі адукацыйнага працэсу па вучэбным прадмеце «Дапрызыўная і медыцынская падрыхтоўка» варта кіравацца:

загадам Міністра абароны Рэспублікі Беларусь ад 28.06.2023 № 809 «Аб замацаванні злучэнняў, воінскіх часцей, ваенных навучальных устаноў і арганізацый Узброеных Сіл за ўстановамі адукацыі Рэспублікі Беларусь»;

пагадненнем аб узаемадзеянні і супрацоўніцтве паміж Міністэрствам адукацыі Рэспублікі Беларусь і Дзяржаўным пагранічным камітэтам Рэспублікі Беларусь ад 09.12.2014.

Неабходна звярнуць асаблівую ўвагу на безумоўнае выкананне кіраўнікамі ўстаноў агульнай сярэдняй адукацыі і настаўнікамі дапрызыўнай падрыхтоўкі патрабаванняў Дырэктывы Прэзідэнта Рэспублікі Беларусь ад 11.03.2004 № 1 «Аб мерах па ўмацаванні грамадскай бяспекі і дысцыпліны» (у рэдакцыі Указа Прэзідэнта Рэспублікі Беларусь ад 12.10.2015 № 420).

Звяртаем увагу на тое, што пры арганізацыі адукацыйнага працэсу настаўнік абавязаны кіравацца патрабаваннямі вучэбных праграм па вучэбным прадмеце, на аснове якіх ён распрацоўвае каляндарна-тэматычнае і паўрочнае планаванне з улікам рэальных умоў навучання і выхавання ў канкрэтным класе. Вучэбна-метадычнае забеспячэнне па вучэбным прадмеце, якое выкарыстоўваецца настаўнікам, павінна быць накіравана на дасягненне адукацыйных вынікаў, зафіксаваных у вучэбных праграмах.

У вучэбнай праграме змяшчаюцца патрабаванні да адукацыйных вынікаў вучняў. Не дапускаецца прад'яўленне да вучняў патрабаванняў, якія не прадугледжаны вучэбнымі праграмамі.

У 2024/2025 навучальным годзе актуальнымі застаюцца рэалізацыя ў адукацыйным працэсе **выхаваўчага патэнцыялу** вучэбнага прадмета «Дапрызыўная і медыцынская падрыхтоўка», фарміраванне ў вучняў пачуцця патрыятызму, грамадзянскасці, павагі да гістарычнага мінулага, стваральнай працы як галоўнай умовы развіцця беларускай дзяржавы, духоўнасці і міласэрнасці, гуманнасці, калектывізму, узаемадапамогі і ўзаемапавагі, пачуцця асабістай адказнасці за выкананне канстытуцыйнага абавязку па абароне Рэспублікі Беларусь, здольнасці разумець важнасць выбару мэтавых і сэнсавых установак для сваіх учынкаў у надзвычайных сітуацыях. Рашэнне гэтых задач павінна спрыяць захаванню міру і згоды ў беларускім грамадстве і напрамую звязана з дасягненнем вучнямі асобасных адукацыйных вынікаў, адлюстраваных у адукацыйных стандартах і вучэбных праграмах па вучэбным прадмеце.

Пры вывучэнні кожнай тэмы неабходна ствараць умовы для фарміравання ў вучняў адказнасці, арганізаванасці, дысцыплінаванасці, самастойнасці, добрасумленнасці, ініцыятыўнасці, усведамлення ролі вучэбнага прадмета ў падрыхтоўцы да ваеннай службы.

Па выніках асваення зместу модуля «Дапрызыўная падрыхтоўка» вучэбнай праграмы «Дапрызыўная і медыцынская падрыхтоўка» ў маладых людзей павінна быць сфарміравана стойкая матывацыя да службы ва Узброеных Сілах і іншых органах сістэмы забеспячэння нацыянальнай бяспекі. Неабходна звяртаць увагу вучняў на інфармацыю аб рэалізацыі на дзяржаўным узроўні дадатковых мер па павышэнні сацыяльнага статусу ваеннаслужачых і грамадзян, якія прайшлі тэрміновую ваенную службу, службу ў рэзерве.

Пры падборы дыдактычнага матэрыялу да вучэбных заняткаў рэкамендуецца аддаваць перавагу такім практыкаванням і заданнях, змест якіх спрыяе фарміраванню патрыятызму і грамадзянскасці, нацыянальнай самасвядомасці, маральнай культуры, культуры бяспекі жыццядзейнасці, каштоўнасных адносін да здароўя.

Вучні ўстаноў агульнай сярэдняй адукацыі могуць засвойваць змест вучэбных праграм факультатыўных заняткаў. Для правядзення факультатыўных заняткаў неабходна выкарыстоўваць вучэбныя праграмы, зацверджаныя Міністэрствам адукацыі Рэспублікі Беларусь. Вучэбныя праграмы факультатыўных заняткаў размешчаны на нацыянальным адукацыйным партале: [*https://adu.by/*](https://adu.by/)[*Галоўная / Адукацыйны працэс. 2024/2025 навучальны год / Агульная сярэдняя адукацыя / Вучэбныя прадметы. V—XI класы / Дапрызыўная і медыцынская падрыхтоўка*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/uchebnye-predmety-v-xi-klassy/doprizyvnaya-i-meditsinskaya-podgotovka.html).

Пры вывучэнні модуля «Дапрызыўная падрыхтоўка» рэкамендуецца класы называць узводамі (узвод дзеліцца на два-тры аддзяленні). З ліку юнакоў, якія валодаюць высокімі маральна-псіхалагічнымі і лідарскімі якасцямі, прызначаюцца камандзіры ўзводаў і аддзяленняў. Кожныя вучэбныя заняткі па дапрызыўнай падрыхтоўцы пачынаецца з пастраення асабовага складу ўзвода, праверкі прысутнасці вучняў і дакладу настаўніку аб гатоўнасці да вучэбных заняткаў. На вучэбных занятках павінны выконвацца патрабаванні агульнавайсковых статутаў пры дзеяннях, адказах, звароце вучняў да настаўніка (па воінскім званні пры яго наяўнасці).

Вучэбныя заняткі могуць праводзіцца ва ўстановах агульнай сярэдняй адукацыі па адной вучэбнай гадзіне на тыдзень або блочным метадам па 7 вучэбных гадзін на дзень на базе міжшкольных цэнтраў дапрызыўнай падрыхтоўкі.

**Улічваючы вялікі выхаваўчы патэнцыял экскурсій**, значную колькасць экскурсійных аб'ектаў і турыстычных маршрутаў мясцовага значэння, рэкамендуецца прадоўжыць выкарыстанне гэтай формы работы з улікам прынцыпу тэрытарыяльнай даступнасці. З гэтай мэтай распрацаваны Пералік экскурсійных аб'ектаў і турыстычных маршрутаў, рэкамендаваных для наведвання вучнямі ў рамках правядзення вучэбных і факультатыўных заняткаў, пазакласных мерапрыемстваў з улікам зместу вучэбных праграм па вучэбных прадметах. Дадзены пералік размешчаны на нацыянальным адукацыйным партале: [*https://adu.by*](https://adu.by)*/*  [*Галоўная / Адукацыйны працэс. 2024/2025 навучальны год / Агульная сярэдняя адукацыя / Метадычныя рэкамендацыі, указанні*](https://adu.by/ru/homeru/obrazovatelnyj-protsess-2023-2024-uchebnyj-god/obshchee-srednee-obrazovanie/metodicheskie-rekomendatsii-ukazaniya.html)*.*

Лічым мэтазгодным на працягу навучальнага года арганізоўваць экскурсіі ў воінскія часці і фарміраванні, ва ўстановы вышэйшай адукацыі, на факультэты, якія ажыццяўляюць падрыхтоўку спецыялістаў у інтарэсах Узброеных Сіл Рэспублікі Беларусь, іншых войскаў і воінскіх фарміраванняў, ваенізаваных арганізацый.

Пры арганізацыі адукацыйнага працэсу па вучэбным прадмеце «Дапрызыўная і медыцынская падрыхтоўка» абавязковым з'яўляецца выкананне ***Правілаў бяспекі арганізацыі адукацыйнага працэсу, арганізацыі выхаваўчага працэсу пры рэалізацыі адукацыйных праграм агульнай сярэдняй адукацыі***, зацверджаных пастановай Міністэрства адукацыі Рэспублікі Беларусь ад 03.08.2022 № 227.

Звяртаем увагу, што на першых занятках у кожнай чвэрці настаўнік праводзіць навучанне вучняў правілам бяспечных паводзін на ўроках дапрызыўнай і медыцынскай падрыхтоўкі і робіць адпаведныя запісы ў класным журнале.

Перад пачаткам кожных практычных заняткаў настаўнік дапрызыўнай падрыхтоўкі абавязаны пераканацца ў стварэнні ўмоў для бяспечнага правядзення заняткаў, засваенні вучнямі правілаў бяспечных паводзін і зрабіць адпаведны запіс у класным журнале.

Перад пачаткам выканання практычных заняткаў па агнявой падрыхтоўцы настаўнік праводзіць навучанне правілам бяспечных паводзін пры абыходжанні са зброяй і робіць адпаведны запіс у класным журнале.

Па заканчэнні навучальнага года з вучнямі X класа праводзяцца **вучэбна-палявыя зборы (юнакі) і медыцынская практыка (дзяўчаты)**.

Вучэбныя гадзіны, якія адводзяцца на правядзенне вучэбна-палявых збораў (медыцынскай практыкі), прадугледжаны Тыпавым вучэбным планам агульнай сярэдняй адукацыі. Парадак правядзення вучэбна-палявых збораў (медыцынскай практыкі) вызначаецца аддзеламі (упраўленнямі) адукацыі мясцовых выканаўчых і распарадчых органаў па ўзгадненні з раённымі (гарадскімі) ваеннымі камісарыятамі, начальнікамі ваенных гарнізонаў і камандзірамі воінскіх часцей, кіраўнікамі арганізацый аховы здароўя.

Арганізацыя вучэбна-палявых збораў на базе аздараўленчых абаронна-спартыўных і ваенна-патрыятычных лагераў з прыцягненнем дадатковых грашовых сродкаў законных прадстаўнікоў вучняў дапускаецца толькі з іх згоды.

У асобных выпадках дапускаецца перанос тэрмінаў праходжання вучэбна-палявых збораў (медыцынскай практыкі) вучнямі. Кіраўнік вучэбна-палявых збораў павінен улічваць стан здароўя вучняў, якія маюць захворванні.

Тэмы заняткаў вучэбна-палявых збораў (медыцынскай практыкі) запісваюцца ў класны часопіс. Па выніках вучэбна-палявых збораў (медыцынскай практыкі) вучням выстаўляюцца адзнакі ў класны журнал.

Гадавая адзнака па вучэбным прадмеце «Дапрызыўная і медыцынская падрыхтоўка» ў X класе выстаўляецца з улікам адзнакі за вучэбна-палявыя зборы (медыцынскую практыку). Рашэнне аб пераводзе вучняў у XI клас прымаецца педагагічным саветам па завяршэнні вучэбна-палявых збораў (медыцынскай практыкі) і пасля выстаўлення гадавой адзнакі па вучэбным прадмеце «Дапрызыўная і медыцынская падрыхтоўка».

**5. Дадатковыя рэсурсы**

Для падрыхтоўкі да вучэбных заняткаў рэкамендуецца выкарыстоўваць:

адзіны інфармацыйна-адукацыйны рэсурс: [*https://eior.by*](https://eior.by);

ваенны інфармацыйны партал Міністэрства абароны Рэспублікі Беларусь: [*https://www.mil.by/ru/*](https://www.mil.by/ru/)*.*

**6. Арганізацыя метадычнай работы**

У 2024/2025 навучальным годзе для арганізацыі дзейнасці метадычных фарміраванняў настаўнікаў, якія выкладаюць вучэбны прадмет «Дапрызыўная і медыцынская падрыхтоўка», прапануецца адзіная тэма **«Павышэнне якасці адукацыі сродкамі вучэбнага прадмета “Дапрызыўная і медыцынская падрыхтоўка”, у тым ліку ў кантэксце фарміравання функцыянальнай адукаванасці вучняў».**

**Мэта метадычнай работы**: удасканаленне прафесійнай кампетэнтнасці настаўніка па пытаннях фарміравання функцыянальнай адукаванасці вучняў.

Развіццё прафесійнай кампетэнтнасці педагогаў можа ажыццяўляцца праз работу метадычных фарміраванняў: школы маладога настаўніка, творчых і праблемных груп, школьнага, раённага (гарадскога) вучэбна-метадычнага аб'яднання настаўнікаў і інш. Дзейнасць метадычных фарміраванняў варта планаваць на аснове аналізу вынікаў метадычнай работы за папярэдні навучальны год, з улікам прадметна-метадычнага ўзроўню і кваліфікацыі настаўнікаў, іх прафесійных інтарэсаў, запытаў.

Рэкамендаваныя тэмы для работы з настаўнікамі, якія выкладаюць вучэбны прадмет «Дапрызыўная і медыцынская падрыхтоўка», у 2024/2025 навучальным годзе:

рэалізацыя выхаваўчага патэнцыялу вучэбнага прадмета «Дапрызыўная і медыцынская падрыхтоўка»;

фарміраванне функцыянальнай адукаванасці вучняў з дапамогай выкарыстання сітуацыйных заданняў пры засваенні зместу вучэбнай праграмы па вучэбным прадмеце «Дапрызыўная і медыцынская падрыхтоўка»;

традыцыі і інавацыі ў грамадзянска-патрыятычным выхаванні на вучэбных занятках па вучэбным прадмеце «Дапрызыўная і медыцынская падрыхтоўка»;

метады і прыёмы прафесійнай арыентацыі вучняў на атрыманне ваенных прафесій;

праектаванне вучэбных заняткаў з выкарыстаннем сучасных метадаў і сродкаў навучання.

З мэтай забеспячэння ўмоў для развіцця прафесійнай кампетэнтнасці настаўнікаў у дзяржаўнай установе адукацыі «Акадэмія адукацыі» праводзяцца мерапрыемствы ў адпаведнасці з Рэспубліканскім каардынацыйным планам мерапрыемстваў дадатковай адукацыі педагагічных работнікаў *(*[*https://clck.ru/3AJ8HA*](https://clck.ru/3AJ8HA)*)*.